Diari Oficial de la Generalitat Valenciana


Sumari del DOGV 2847, del 14-10-1996 (1996/839535)

RESOLUCIÓ de 19 de juny de 1996, del director general d'Urbanisme, per la qual considera complit l'Acord de la Comissió Territorial d'Urbanisme de València, de 24 d'abril de 1996, respecte de la modificació número 1 de les normes subsidiàries de Rugat.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2847

Data del DOGV
:   14-10-1996

Secció del DOGV
:   ALTRES DISPOSICIONS

Número del document
:   1996/839535


Data del document
:   19-06-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 19 de juny de 1996, del director general d'Urbanisme, per la qual considera complit l'Acord de la Comissió Territorial d'Urbanisme de València, de 24 d'abril de 1996, respecte de la modificació número 1 de les normes subsidiàries de Rugat.   
El director general d'Urbanisme i Ordenació Territorial, el dia 19 de juny de 1996, va adoptar aquesta resolució:  
Vist l'expedient tramés per l'Ajuntament de Rugat, relatiu a la modificació número 1 de les Normes Subsidiàries, i d'acord amb aquests:  
Antecedents de fet  
Primer  
El Ple de l'Ajuntament de Rugat va procedir, el 5 d'abril de 1994, a l'aprovació de l'avanç del projecte, i el 14 de novembre de 1994, va acordar l'aprovació inicial del document. Després del pertinent període d'informació pública, aquest òrgan procedí a l'aprovació provisional de l'expedient el 8 de març de 1995.  
Segon  
Rugat té normes subsidiàries del tipus A, aprovades definitivament per la Comissió Territorial d'Urbanisme el dia 31 de gener de 1989. La seua població era de 198 habitants el dia 1 de gener de 1990.  
Tercer  
La finalitat de l'expedient és crear un sòl apte per a urbanitzar, i es passa, en conseqüència, de normes del tipus A a normes del tipus B, això a fi de dotar el municipi de sòl suficient per a permetre el desenvolupament tant per a ús industrial (0,92 hectàrees), com per a ús residencial (3,56 hectàrees), per a 26 habitatges de segona residència. Tot això, forma una continuïtat amb el sòl urbà vigent, que creix cap al nord paral·lelament a la CC-320.  
Quart  
La Comissió Territorial d'Urbanisme de València, en la sessió del 24 d'abril de 1996, va adoptar l'acord de supeditar l'eficàcia de l'aprovació definitiva de la modificació número 1 de les normes subsidiàries del municipi de Rugat, fins que l'Ajuntament esmene les següents deficiències:  
1. En normes urbanístiques caldrà recollir per a l'ús residencial el límit màxim edificable de 5.340 m2 i el nombre màxim de 26 habitatges (7,3 habitatges/hectàrea), paràmetres especificats en la memòria.  
2. Així mateix, i com a condició per al desenvolupament del sòl apte per a urbanitzar, caldrà especificar que el Pla Parcial corresponent haurà de preveure pantalles vegetals entre el sòl d'ús industrial i el residencial i entre aquest darrer i la carretera CC-320.  
Cinqué  
El dia 20 de maig de 1996 es va rebre en el Registre del Servei Territorial d'Urbanisme i Ordenació Territorial documentació tramesa per l'Ajuntament de Rugat, consistent en una annex en el qual s'introdueix l'esmena de les deficiències assenyalades al seu moment.  
Fonaments de dret  
Primer  
Segon un informe tècnic favorable dels Serveis Territorials d'aquesta Direcció General d'urbanisme i Ordenació Territorial, s'han esmenat les deficiències expressades anteriorment.  
Segon  
El director general d'Urbanisme i Ordenació Territorial, com a president de la Comissió Territorial d'Urbanisme de València, és competent, de conformitat amb el que estableix l'article 8.b del Decret 77/1996, de 16 d'abril de 1996, del Consell de la Generalitat Valenciana, que aprova el Reglament dels òrgans Urbanístics de la Generalitat Valenciana, en relació amb l'article 41 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, respecte de l'exercici de les facultats que per delegació li confereix el Ple de la Comissió Territorial d'Urbanisme.  
Vistes la legislació urbanística aplicable, i també la Llei de Règim Jurídic de les Administracions Públiques i del procediment Administratiu Comú i la resta de preceptes d'aplicació concordant, resolc:  
Considerar complit l'Acord de la Comissió Territorial d'Urbanisme de València, de 24 d'abril de 1996, respecte de la modificació número 1 de les normes subsidiàries de Rugat.  
Declarar definitivament aprovada la modificació número 1 de les normes subsidiàries de Rugat.  
Ordenar la publicació en el Butlletí Oficial de la Província de la present resolució, sense perjudici de l'obligació municipal de publicar el text íntegre de les ordenances modificades conformement a l'article 70.2 de la Llei 7/1985, de 2 d'abril.  
Contra aquesta resolució, que no esgota la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de publicació.  
Tot això, sense perjudici que s'hi puga interposar qualsevol altre recurs que es considere oportú.  
València, 19 de juny de 1996.- El director general d'Urbanisme i Ordenació Territorial: Fernando Modrego Cabellero.